Vitsajärg

Vitsajärg (ka vitsavestmispink) on tööpink, mida kasutati vanasti abivahendina väiksemate puitesemete töötlemisel liimeistriga.Eesti rahvakultuuri leksikon. 2000. Koostanud Ants Viires. Tallinn, Ühiselu AS trükikoda. Lk 357.  

Vitsajäril istus töömees kaksiratsi ning sai pingil töödeldavat eset lisaseadmega jala abil kinni hoida. Vitsajärge kasutati peamiselt puunõude vitste sisekülgede silumisel (sellest ka kõige levinum nimetus). Pingi muid variante kasutati katusepilbaste käsitsi kiskumisel (pilpapink), vankrirataste kodarate vestmisel (kodarapink) jms. Vitsajäri ja muud sarnased tööpingid kadusid 20. sajandi esimeses pooles seoses vastavate käsitööalade kadumisega.

Viited

Kirjandus
Ants Viires. Eesti rahvapärane puutööndus: ajalooline ülevaade. ENSV TA AI, Tallinn: Eesti Riiklik Kirjastus, 1960

 Välislingid 
Pilpapink, Mõniste Talurahvamuuseum
Vitsajärg ja tööriistad E-varamu

Kategooria:Tööpingid
Kategooria:Talu tööriistad
Kategooria:Eesti etnograafia